Hans Holbein der Jüngere

Dr **Hans Holbein dr Jüngeri** (* 1497 oder 1498 z Augsburg; † 29. Novämber 1543 z London) isch e dütsch-schwizerische Mooler gsi. Uf eme Sälbstportret, won er churz vor siim Dod gmoolt het, het er sich sälber as Basler bezeichnet. Er zehlt zu de bedütendste Renaissance-Mooler.

## Läbe
Dr Holbei isch von ere bedütende Augsburger Künstlerfamilie choo. Si Vater Hans Holbei dr Elteri het zu de bekannte Mooler vo siner Zit ghört. Künstlerisch dätig isch au si Unggle Sigmund Holbein gsi, mä weiss aber über ihn wenig. Au eine vo siine Brüeder, dr Ambrosius Holbein, isch e Mooler gsi. Ihri künstlerischi Usbildig hai d Brüeder in dr Wärkstatt vom Vater übercho. 

Zsämme si si 1514 uff Basel zooge, in dr Hoffnig, in dere Stadt, wo denn as Buechdruckerstadt blüeht het,  as Illustratore e guets Iikomme z finde. Do het dr Hans Holbei u.&nbsp;a. für e Johann Froben gschafft und Büecher wie *[[Lob der Torheit]]* vom Erasmus vo Rotterdam und *[[Utopia (Roman)|Utopia]]* vom Thomas Morus illustriert. 1517-19 het dr Holbei z Luzärn gschafft. Si Brueder Ambrosius isch wohrschiinlig 1519 gstorbe und im gliiche Johr het dr Holbei d Elsbeth Binsestock, d Witwe vom ene Basler Gärber, wo mit vier Johr elter gsi isch as är, ghürotet und das het s em möglig gmacht, dr Basler Moolerzumft, dr Zumft zum Himmel,  biizdräte und 1520 Bürger vo Basel z wärde. Si hai zsämme vier Chinder gha, dr Philipp, d Katharina, dr Johannes und dr Küngold. D Frau und die beide elter Chinder het dr Holbei in siim berüehmte *Bildnis von Holbeins Frau mit den beiden älteren Kindern* (1528, Kunstmuseum Basel) verewigt, wo as eins vo de erste Bildniss überhaupt gültet, won e Künstler vo siiner eigene Familie gmacht het.

Zu sällere Zit het au dr niiderländisch Philolog und Philosoph Erasmus vo Rotterdam z Basel gläbt, und dr Künstler het en e baar Mol porträtiert. Z Basel het dr Holbei under anderem au siini beide berühemte Madonnebilder gmoolt, die so genannti *[[Darmstädter Madonna]]* (1525/26, sit 2004 im Städel, Frankfurt am Main) und d *[[Solothurner Madonna]]* (1522, im Kunstmuseum Solodurn).

1521 het men em dr Ufdrag gee dr Groossrootssaal im Basler Roothuus aazmoole.

1523/24 isch dr Holbei uf Frankriich gange. Er het zwei Fürstestatue am herzoglige Palast Sainte-Chapelle z Bourges im Berry zeichnet. Öb er drmit am Hof het welle bekannt wärde oder vom Mäzenatedum vom König Franz I. het welle profitiere, weiss mä nid. Dr Holbei isch vo 1526 bis 1528 z Ängland gsi. Er isch scho sehr bekannt und begährt gsi as Mooler, won er 1528 für vier Johr non emol uf Basel zrugggangen isch. Dört het er aber noch em protestantische Bildersturm vo 1529 und em Verbot vo religiöse Darstellige, wo drmit zsämmeghängt het, immer weniger Ufdräg überchoo. 1532 het er Basel ändgültig in Richtig Ängland verloo und dr Balthasar Han het si Atelier übernoh. Dr Basler Root het 1538 brobiert, ihn mit eme Johresghalt vo 50 Gulde uf Basel zruggzlocke, er isch aber z Ängland bliibe.

Z London het dr Erasmus ihm ghulfe mit em Humanist Thomas More bekannt z wärde. Dä het em verschidnigi Ufdräg verschafft und en au em König Heinrich VIII. vorgstellt. 1533 het dr Holbei d Dekoratione für d Hochzit vom König mit dr Anne Boleyn entworfe. Im Johr 1536 isch er Hofmooler vom König worde.

Dr Heinrich, won er 1539 e neuji Brut gsuecht het, het dr Holbei ufs Festland zrugggschiggt, zum d Christina vo Dänemark und in Kleve die beide Döchter vom Herzog Johann III. z moole. S Bild vo dr Anna von Kleve het em sehr guet gfalle und er het beschlosse, si z hürote. Wil die reali Anna aber wiit weniger schön gsi isch as die gmoolti, isch dr Holbei bim König in Ungnad gfalle. Er isch zwar Hofmooler bliibe, het aber nie meh döfe e Mitgliid vo dr königlige Familie moole. 

In die Zit ghöre au d Arbeite, won er für e Stalhof und däm siini Mitgliider gmacht het: Portrets vo mindestens fümf Chauflüt, drunder s berüehmte vom Georg Gisze vo 1532, allegorischi Monumentalbilder (Triumphzüg vom Riichdum und dr Armuet, 1532/35), Festdekoratione und Entwürf für Silberarbeite. 

Dr Hans Holbein dr Jüngeri isch 1543 an dr Pest, wo denn z London grassiert het, gstorbe.

## Wärk (Uswahl)

* 
* Oskar Bätschmann: *Hans Holbein d.&nbsp;J.* C. H. Beck, München 2010.
* Bodo Brinkmann (Hrsg.): *Hans Holbein und der Wandel in der Kunst des 16. Jahrhunderts.* Brepols, Turnhout 2005, ISBN 2-503-51604-1.
* Daniel Burckhardt: *Drei wiedergefundene Werke aus Holbeins früheren Baslerzeit.* In: *[[Basler Zeitschrift für und Altertumskunde]]*, Bd. 4, 1905, S. 18–37. (Digitalisat)
* Max J. Friedländer. In: Wilhelm R. Valentiner (Hrsg.): *Das unbekannte Meisterwerk in öffentlichen und privaten Sammlungen.* Bd. 1, Klinkhardt & Biermann, Berlin 1930, S. 68.
* Paul Ganz: *Hans Holbein d.&nbsp;J.: Des Meisters Gemälde.* Deutsche Verlags-Anstalt, Stuttgart 19l9 (*Klassiker der Kunst.* Bd. 20).
* 
* Hans Holbein: *Die Holbeiner. Ein Überblick über eine 700-jährige bürgerliche Familiengeschichte mit Stammbäumen.* Seemann, Leipzig 1905.  (zur Abstammung und Nachkommenschaft)
* Dominik M. Klinger, Antje Höttler: *Die Malerbrüder Ambrosius und Hans d.&nbsp;J. Holbein. Werkverzeichnis: Gemälde und Miniaturen.* Wilson-DMK, Nürnberg 1998, ISBN 3-923642-34-2.
* Franny Moyle: *The King’s Painter. The Life and Times of Hans Holbein.* Abrams Press, New York 2021, ISBN 978-1-4197-4953-7.
* Christian Müller, Stephan Kemperdick (Hrsg.): *Hans Holbein der Jüngere. Die Jahre in Basel 1515–1532.* Prestel, München 2006, ISBN 3-7913-3581-2.
* Maria Netter: *Hans Holbein d. J. ‹Madonna des Bürgermeisters Jacob Meyer zum Hasen› und ihre Geheimnisse*. In: Basler Jahrbuch 1951, S. 109–125.
* Katrin Petter-Wahnschaffe: *Hans Holbein und der Stalhof in London.* Deutscher Kunstverlag, München 2010, ISBN 978-3-422-06952-7, S. 29–48.
* 
* John Rowlands: *Holbein. The Paintings of Hans Holbein the Younger.* Phaidon, Oxford 1985, ISBN 0-7148-2358-9.
* Jochen Sander: *Hans Holbein d.&nbsp;J.: Tafelmaler in Basel 1515–1532.* Hirmer, München 2005, ISBN 3-7774-2375-0.
* Norbert Wolf: *Holbein. 1497/98–1543. Der deutsche Raffael.* Taschen, Köln 2004, ISBN 3-8228-3166-2.
* Mauro Zanchi: *Holbein, Art e Dossier* (italienisch), Giunti, Firenze 2013. ISBN 978-88-09-78250-1.
* Jeanette Zwingenberger: *Hans Holbein der Jüngere. Der Schatten des Todes.* Parkstone, Bournemouth 1999, ISBN 1-85995-497-9.

## Weblingg

* 
* 
* kunstaspekte.de - Hans Holbein dr Jüngeri
* Dotedanz, 33 Holzschnitt (Abbildige)
* Web Gallery of Art

## Fuessnote